በአፍሪካ የከፍተኛ ትምህርት ተቋም ካቶሊክ ተማሪዎች ሕብረት (IMCS Africa) በኮት ዲቮር ዋና ከተማ በአቢጃን 12ኛውን ጉባኤ ያካሄደ ሲሆን 60ኛ የምስረታ አመቱንም አክብሯል፡፡ የጉባዔው መሪ ሀሳብ ‹‹የአፍሪካ ወጣቶች የ60 ዓመታት ተሳትፎ በሁሉአቀፍ የሰዎቸ እደገትና የወደፊት ተግባር ላይ በሚደረግ ውይይት›› ነበር፡፡ ከ22 የአፍሪካ ሀገራት የመጡ 80 የሚሆኑ ተወካዮች እና አጋሮች በጉባዔው ተገኝተዋል፡፡ በዚህ በየአራት አመት በሚደረገው ጉባዔ የሕብረቱን ማስተባበሪያ ቢሮ ለመምራት ሁለት አስተባባሪዎች ማለትም አንድ ከእንግሊዝኛ ቋንቋ ተናጋሪ ሀገራት ሌላኛው ደግሞ ከፈረንሳይኛ ቋንቋ ተናጋሪ ሀገራት ለመምረጥ ምርጫ ይካሄዳል፡፡
